Document ID: 32014R0288

KOMMISSIONENS GENNEMFØRELSESFORORDNING (EU) Nr. 288/2014
af 25. februar 2014
om modellen for operationelle programmer under målet om investeringer i vækst og beskæftigelse, jf. Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond, og modellen for samarbejdsprogrammer under målet om europæisk territorialt samarbejde, jf. Europa-Parlamentets og Rådets forordning (EU) nr. 1299/2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 96, stk. 9,
under henvisning til Europa-Parlamentets og Rådets forordning (EU) nr. 1299/2013 af 17. december 2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (2), særlig artikel 8, stk. 11,
efter høring af Koordinationsudvalget for de Europæiske Struktur- og Investeringsfonde, der er nedsat ved artikel 150, stk. 1, i forordning (EU) nr. 1303/2013, og
ud fra følgende betragtninger:
(1)
Det er nødvendigt at fastlægge to modeller, den ene for operationelle programmer under målet om investeringer i vækst og beskæftigelse, den anden for samarbejdsprogrammer under målet om europæisk territorialt samarbejde. Hver model fastsætter ensartede betingelser for fremlæggelse af oplysninger i hvert afsnit af de operationelle programmer eller samarbejdsprogrammerne. Det er nødvendigt at sikre, at oplysningerne er konsekvente, sammenlignelige og, om nødvendigt, kan samles.
(2)
Bestemmelserne i denne forordning hænger nøje sammen, da de omhandler bestemmelser om indholdet af programmerne under samhørighedspolitikken. For at sikre sammenhæng mellem bestemmelserne, der bør træde i kraft samtidig, og for at give et samlet overblik over dem og lette adgangen til dem for alle med bopæl i Unionen er det hensigtsmæssigt at fastsætte bestemmelserne om modellerne for programmer under samhørighedspolitikken, som i henhold til forordning (EU) nr. 1303/2013 og (EU) nr. 1299/2013 skal fastlægges ved gennemførelsesretsakter, i én enkelt forordning.
(3)
Modellerne vil danne grundlag for udviklingen af det elektroniske dataudvekslingssystem, jf. artikel 74, stk. 4, i forordning (EU) nr. 1303/2013, for så vidt angår indhold og forelæggelse af operationelle programmer og samarbejdsprogrammer. De bør derfor fastlægge den måde, hvorpå data om operationelle programmer og samarbejdsprogrammer indlæses i systemet for elektronisk dataudveksling. Dette bør dog ikke berøre den endelige udformning af operationelle programmer og samarbejdsprogrammer, herunder opstilling af tekst og tabeller, eftersom det elektroniske dataudvekslingssystem vil give mulighed for forskellig strukturering og udformning af de data, der indlæses i systemet.
(4)
Modellen for operationelle programmer bør svare til det operationelle programs struktur, der er fastsat i artikel 96 i forordning (EU) nr. 1303/2013, og modellen for samarbejdsprogrammer bør svare til samarbejdsprogrammets struktur, der er fastsat i artikel 8 i forordning (EU) nr. 1299/2013. For at sikre konsekvente betingelser for indlæsning af data bør modellerne fastlægge de tekniske karakteristika for hvert felt i det elektroniske dataudvekslingssystem. Ud over de strukturerede data bør modellerne give mulighed for at forelægge ikke-strukturerede oplysninger i form af obligatoriske eller ikke-obligatoriske bilag. For sådanne bilag er det ikke nødvendigt at fastsætte tekniske karakteristika.
(5)
For at sikre korrekt anvendelse af forordning (EU) nr. 1303/2013 og (EU) nr. 1299/2013 bør det af modellerne fremgå, hvilke oplysninger der er genstand for en gennemførelsesafgørelse vedtaget af Kommissionen om godkendelse af programmet. Af modellen for operationelle programmer under målet om investeringer i vækst og beskæftigelse bør det desuden også fremgå, hvilke dele der kun kan forelægges i partnerskabsaftalen, jf. artikel 96, stk. 8, i forordning (EU) nr. 1303/2013.
(6)
Det er endvidere nødvendigt at angive, hvilke afsnit af modellen for operationelle programmer under målet om investeringer i vækst og beskæftigelse der ikke bør udfyldes af medlemsstaterne, hvis de operationelle programmer udelukkende beskæftiger sig med teknisk bistand eller med ungdomsbeskæftigelsesinitiativet, jf. artikel 16 Europa-Parlamentets og Rådets forordning (EU) nr. 1304/2013 (3). Eftersom kravene til indholdet af operationelle programmer, der er dedikeret til fælles finansielle instrumenter for garantier uden loft og securitisation til fordel for mikrovirksomheder, små og mellemstore virksomheder som defineret i Kommissionens henstilling 2003/361/EF (4), og som gennemføres af Den Europæiske Investeringsbank, udgør en undergruppe af kravene til indholdet af andre programmer under målet om investeringer i vækst og beskæftigelse, er det nødvendigt at angive, hvilke felter i den pågældende model der bør medtages i sådanne dedikerede programmer.
(7)
For at sikre omgående anvendelse af foranstaltningerne i denne forordning, bør den træde i kraft dagen efter offentliggørelsen i Den Europæiske Unions Tidende -
VEDTAGET DENNE FORORDNING:
Artikel 1
1. Modellen for udarbejdelse af operationelle programmer under målet om investeringer i vækst og beskæftigelse er fastsat i bilag I til denne forordning.
2. Modellen for udarbejdelse af samarbejdsprogrammer under målet om europæisk territorialt samarbejde er fastsat i bilag II til denne forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2014.

Labels: 19
5
6
12
15